**UUTISIA FORDILTA Maaliskuu 2014**

**Fordilla kaksinumeroisia kasvulukuja helmikuussa Euroopassa**

Helmikuu oli jo yhdeksäs peräkkäinen kuukausi, kun Euroopan Fordin myynti kasvoi edellisen vuoden vastaavaan ajankohtaan verrattuna. Kun koko alan myynti kasvoi helmikuussa 8 prosenttia, Fordin myynti kipusi 11,6 prosenttia. Henkilöautojen yksityiskaupassa oli kasvua 9,7 prosenttia ja hyötyajoneuvoissa 15,8 prosenttia.

Suomessa Ford oli helmikuussa viidenneksi myydyin henkilöautomerkki. Hyötyajoneuvoissa Ford on alkuvuoden kahden ensimmäisen kuukauden jälkeen toiseksi myydyin merkki.

Linkki tiedotteeseen: <https://media.ford.com/content/fordmedia/fna/us/en/news/2014/03/14/ford_s-european-sales-in-february-outpace-market-growth.html>

**Nuoret ajavat humalassa Euroopan teillä**

Fordin teettämän kyselyn mukaan suuri osa eurooppalaisista nuorista on ajanut autolla humalassa tai nähnyt ystävänsä tekevän niin. Kolmasosa kyselyyn vastanneista oli ollut humalaisen kuljettajan kyydissä. Kaksi kolmesta myönsi, että ei tiedä oman maansa rattijuopumusrajaa. Kyselyyn osallistui 5 000 nuorta Ranskasta, Saksasta, Italiasta, Espanjasta ja Isosta-Britanniasta, ja he olivat iältään 18–24-vuotiaita. Holtittomimpia oltiin Espanjassa, jossa 74 prosenttia kyselyyn vastanneista nuorista miehistä oli ajanut autolla nautittuaan alkoholia ja tiesi kaverinsa tehneen niin. 26 prosenttia niistä vastaajista, jotka kertoivat ajaneensa alkoholin vaikutuksen alaisena, luuli voivansa ajaa siitä huolimatta turvallisesti.

Linkki tiedotteeseen: <https://media.ford.com/content/fordmedia/feu/en/news/2014/03/18/most-young-drivers-in-europe-have-driven-drunk-or-seen-friends-d.html>

**SYNC AppLink: uudet pysäköinti- ja henkilökohtainen radio -sovellukset**

Ääniohjauksella ja AppLinkillä varustettu Ford SYNC etsii nyt kuljettajalleen vapaita pysäköintipaikkoja tuo autoon 200 radioasemaa ympäri maailman. Sovellukset on toteuttanut Parkopedia ja AUPEO!®. Fordin uusi EcoSport-katumaasturi on ensimmäinen Ford-malli, johon saa AppLinkin.

Linkki tiedotteeseen: <http://mwc2014.fordpresskits.com/enhanced.htm>

**Ford Fiesta ST kohtasi ruotsalaisen lumiukon**

OlsbergsMSE-rallitalli testasi 600-hevosvoimaista, nelivetoista Fiesta ST -rallicross-autoa Ruotsin lumilla. Testin lisäksi päätettiin pitää vähän hauskaa. Katso, mitä tapahtui, kun Fiesta ST kohtasi kaksi ruotsalaista lumiukkoa: <https://www.youtube.com/watch?v=5lgR_f120e0>

**EcoBoost-moottorilla voittoon 12 tunnin Sebring-kisassa**

Fordin 3,5-litraisella EcoBoost-moottorilla varustettu kilpa-auto voitti Yhdysvalloissa ajetun 12 tunnin Sebring-kisan. Fordin edellinen voitto on vuodelta 1969.

Linkki tiedotteeseen: <https://media.ford.com/content/fordmedia/feu/en/news/2014/03/18/ford-ecoboost-engine-claims-maiden-victory-in-sebring-race.html>

**Ford Mustang juhlii 50-vuotistaivaltaan**

Ford juhlistaa huhtikuun puolivälissä Ford Mustangin 50-vuotista merkkitaivalta tuomalla täysin uuden Mustang-avoauton Empire State Buildingin 86. kerroksen näköalatasanteelle. Mustang faneja ja omistajia odotetaan saapuvan paikalle noin 16 maasta. Täysin uusi Mustang tulee myyntiin Euroopassa vuonna 2015.

Linkki tiedotteeseen: <https://media.ford.com/content/fordmedia/fna/us/en/news/2014/03/25/mustang-celebrates-50-years-at-empire-state-building.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 181 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447123

 rsalin1@ford.com